Diari Oficial de la Generalitat Valenciana


Sumari del DOGV 2854, del 23-10-1996 (1996/839629)

RESOLUCIÓ de data 21 de juny de 1996, del director general de Justícia de la Conselleria de Presidència, per la qual es resol inscriure al Registre de Fundacions de la Comunitat Valenciana la Fundació de l'Oficina Valenciana per a la Societat de la Informació (OVSI).
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2854

Data del DOGV
:   23-10-1996

Secció del DOGV
:   ALTRES DISPOSICIONS

Número del document
:   1996/839629


Data del document
:   21-06-1996

Organisme emissor
:   Conselleria de Presidència

Tipus de document
:   Resolució

RESOLUCIó de data 21 de juny de 1996, del director general de Justícia de la Conselleria de Presidència, per la qual es resol inscriure al Registre de Fundacions de la Comunitat Valenciana la Fundació de l'Oficina Valenciana per a la Societat de la Informació (OVSI  
Vist l'expedient de l'Oficina Valenciana per a la Societat de la Informació, relatiu a la inscripció de la Fundació, resulten els següents:  
Fets  
Primer  
El Govern Valencià, l'Institut de la Mitjana i Petita Indústria Valenciana de la Generalitat Valenciana; la Diputació d'Alacant; la Mercantil Telefónica de EspaÑa SA; la Caixa d'Estalvis de València, Castelló i Alacant, Bancaixa; la Caja de Ahorros del Mediterráneo; Iberdrola, SA; la Cambra Oficial de Comerç, Indústria i Navegació d'Alacant; la Mercantil Club de Inversores para el Desarrollo de la Provincia de Alacant, SA; la Mercantil Equipo DRAC, SA; la Mercantil Protoin, SA; la Mercantil Sligos Servicios Informáticos, SL; degudament representats per les persones que figuren en la carta fundacional, compareixen en data 11 de maig de 1995 davant el notari de l'Il·lustre Col·legi de València, Sr. Francisco-Javier Teijeiro Vidal, i manifesten la seua voluntat de constituir en aquest acte la fundació denominada fundació de la Oficina Valenciana para la Sociedad de la Informació (OVSI), i s'atorga la corresponent escriptura pública, amb el núm. 990 de protocol.  
Segon  
Segons l'article 6è dels estatuts, són fins de la fundació:  
a) Coordinar i supervisar la implementació del Projecte d'Integració de la Comunitat Valenciana en la Societat de la Informació, en la forma descrita en el Memoràndum firmat a la ciutat de Brussel·les el 28 de novembre de 1994.  
b) Identificar projectes d'interès per a la integració de la Comunitat Valenciana en la societat de la informació, amb la realització d'estudis específics per a la seua aplicació pràctica.  
c) Promoure l'accés generalitzat a les oportunitats i avantatges de la societat de la informació de cara a generar ocupació i millorar el nivell de vida que hi ha en la regió.  
d) Fomentar el desenvolupament de la societat de la informació mitjançant el suport d'aplicacions i serveis telemàtics dins de la regió, emprant les xarxes avançades d'informació i telecomunicació.  
e) Estimular la cooperació entre els sectors públic i privat, les organitzacions socials i les zones rurals i urbanes per tal d'identificar la necessitat de noves aplicacions o serveis i assessorar la seua viabilitat econòmica en atenció a les necessitats de l'usuari i la demanda de mercat.  
f) Promoure un major coneixement del potencial de noves aplicacions i serveis, amb la garantia que reflecteixen l'equilibri entre competitivitat econòmica i les necessitats socials en la mesura que contribueixen a incrementar l'ocupació, millorar el nivell de vida i el desenvolupament de la regió.  
g) Proporcionar una plataforma d'intercanvi d'informació i experiència dins del seu àmbit territorial d'actuació i en relació amb la resta de regions europees participants en el projecte de desenvolupament de la societat de la informació.  
h) Quantes altres funcions que redunden en benefici de la finalitat d'interès social que es vol aconseguir.  
Tercer  
La dotació inicial de la fundació, segons consta en l'apartat tercer de la carta fundacional està constituïda per la xifra de 66.098.499 (trenta-tres milions PTA) de pessetes, efectivament aportada mitjançant ingrés en les entitats Caixa d'Estalvis de València, Castelló i Alacant, Bancaixa i la Caja de Ahorros del Mediterráneo a nom de la fundació, segons s'acredita en la mateixa escriptura de constitució i en la proporció següent:   
a) La Generalitat Valenciana, a través de la Conselleria d'Administració Pública, aporta tres milions set-centes cinquanta mil pessetes (3.750.000 PTA), equivalents al 25% de la seua participació en la dotació de la fundació, que és de quinze milions de pessetes (17.562.279 PTA).  
b) L'Institut per a la Mitjana i Petita Indústria Valenciana de la Generalitat Valenciana, aporta dos milions de pessetes (2.000.000 PTA).  
c) La Diputació Provincial d'Alacant aporta dos milions de pessetes (2.000.000 PTA).  
d) La CompaÑía Telefónica de EspaÑa, SA., aporta dos milions de pessetes (2.000.000 PTA).  
e) La Caixa d'Estalvis de València, Castelló i Alacant, Bancaixa, aporta dos milions de pessetes (2.000.000 PTA).  
f) La Caja de Ahorros del Mediterráneo, aporta dos milions de pessetes (2.000.000 PTA).  
g) La Mercantil Iberdrola, SA, aporta dos milions de pessetes (2.000.000 PTA).  
h) La Cambra Oficial de Comerç, Indústria i Navegació d'Alacant, aporta dos milions de pessetes (2.000.000 PTA).  
i) La Mercantil Club de Inversores para el Desarrollo de la Provincia de Alicante, SA, aporta un milió de pessetes (1.000.000 PTA).  
j) La Mercantil Equipo Drac, SA, aporta un milió de pessetes (1.000.000 PTA).  
k) La Mercantil Protoin, SA, aporta un milió de pessetes (1.000.000 PTA).  
l) La Mercantil Sligos Servicios Informáticos, SL, aporta un milió de pessetes (1.000.000 PTA).  
Quart  
D'acord amb allò previst en els estatuts, el patronat fundacional l'integren les persones següents:  
a) En representació de la Generalitat Valenciana, el Sr. José Joaquín Ripoll Serrano; el Sr. José Emilio Cervera Cardona; la Sra. Catalina Escuin Palop; la Sra. Genoveva Reig Ribelles; el Sr. Juan Francisco García Gómez, i el Sr. Javier Quesada IbáÑez.  
b) En representació de l'Institut per a la Mitjana i Petita Indústria Valenciana de la Generalitat Valenciana, el Sr. Carlos García Sandoval i el Sr. José Antonio Manteca Pérez.  
c) En representació de la Diputació Provincial d'Alacant, el Sr. Pedro Barrios Canales i el Sr. Rafael Pastor Micó.  
d) En representació de la CompaÑía Telefónica de EspaÑa, SA, el Sr. Valeriano Delgado Grijalbo.  
e) En representació de la Caixa d'Estalvis de València, Castelló i Alacant, Bancaixa, el Sr. José-Fernando Llopis Martínez.  
f) En representació de la Caja de Ahorros del Mediterráneo, el Sr. Manuel Berna Segura.  
g) En representació d'Iberdrola, SA, el Sr. Jose-María Barona Jiménez.  
h) En representació de la Cambra Oficial de Comerç, Indústria i Navegació d'Alacant, el Sr. Luis Esteban Marcos.  
i) En representació del Club de Inversores para el Desarrollo de la Provincia de Alicante, SA, el Sr. José Orts Serrano.  
j) En representació del Equipo Drac, SA, el Sr. Fernando Montesa Ferrando.  
k) En representació de Protoin, SA, el Sr. Maximino Galán NúÑez.  
l) En representació de Sligos Servicios Informáticos, SL, el Sr. Ricardo Vidal Soler.  
Es designa com a president del Patronat el Sr. José Joaquín Ripoll Serrano, i com a secretari el Sr. José Emilio Cervera Cardona.  
Fonaments jurídics  
Primer  
La Constitució recull, en el títol I, capítol II, secció II, article 34, el dret de fundació per a finalitats d'interès general.  
Segon  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de finalitats d'interès general.  
Tercer  
La carta fundacional i els estatuts continguts en l'escriptura pública d'11 de maig de 1995, amb número de protocol 990, reuneixen els requisits bàsics dels articles 8 i 9 de la vigent Llei 30/94, de 24 de novembre, i les prescripcions de la resta de l'articulat per la qual cosa la fundació de la Oficina Valenciana para la Sociedad de la Información (OVSI) pot ser reconeguda com a fundació, tenint en compte l'objecte que vol aconseguir segons l'article 6è dels seus estatuts.  
Quart  
L'expedient ha estat tramitat a la Direcció General de Justícia, de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 44/1996, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i de la Conselleria de Presidència, i el Decret 5/96, de 25 de març, del president de la Generalitat Valenciana, pel qual s'assignen competències a la Conselleria de Presidència, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, d'acord amb allò establert en la disposició addicional primera del Decret 44/96, de 25 de març.  
Vists la Constitució, la Llei 30/94, de 24 de novembre, el Reial Decret 316/96, de 23 de febrer pel qual s'aprova el Reglament de Fundacions de Competència Estatal, el Decret 60/95, de 18 d'abril, del Govern Valencià i l'Ordre de 19 de gener de la Conselleria d'Administració Pública per la qual s'estableix la data d'inici de les activitats del Registre i Protectorat únics de la Comunitat Valenciana i l'Ordre de 19 de gener de 1996 de la Conselleria d'Administració Pública, per la qual es delega el director general de Justícia per a les funcions del Protectorat establertes en el Decret 60/95, de 18 d'abril, i la disposició addicional primera del Decret 44/96, de 25 de març, del Govern Valencià, a què fa referència l'apartat anterior.  
Resolc:  
Primer  
La inscripció en el Registre de Fundacions de la Comunitat Valenciana, amb el número 91 (A) la denominada fundació de l'Oficina Valenciana para la Sociedad de la Información (OVSI), amb domicili a Alacant, carrer ángel Lozano, núm. 18.  
Segon  
Aprovar els estatuts de data 11 de maig de 1995, pels quals ha de regir-se aquesta, elevats a escriptura pública davant el notari de València, Sr. Francisco Javier Teijeiro Vidal, amb data 11 de maig de 1995 i núm. 990 de protocol.  
Tercer  
Aprovar el nomenament del primer Patronat segons figura en l'antecedent quart d'aquesta resolució. Els càrrecs de caràcter gratuït han estat acceptats en la forma legalment establerta.  
Notifiqueu aquesta Resolució, i s'adverteix que contra aquesta, que no posa fi a la via administrativa, es pot interposar recurs ordinari davant el mateix òrgan o davant el conseller de Presidència, en el termini d'un mes, comptador a partir de la data de la seua notificació, de conformitat amb el que disposen el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 21 de juny de 1996.- El director general de Justícia: Eloy Velasco NúÑez.